《山居五首》
宋代·释子淳

不恋白云关，家山撒手还。
玉炉香旖旎，石辜水潺湲。
庭树烟笼合，窗轩雨洒斑。
经行及坐卧，常在寂寥间。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。